KOMMISSIONENS FORSLAG ÆNDRING

Ændring 1

Forslag til forordning Betragtning 2 a (ny)

(2a) Af hensyn til overensstemmelsen med Verdenshandelsorganisationens regler om ikke-forskelsbehandling og national behandling bør intet i denne forordning medføre forskelsbehandling, hvad angår foranstaltninger, der vedtages for at bekæmpe ulovligt, urapporteret og ureguleret fiskeri (IUU).

Ændring 2

Forslag til forordning Betragtning 3 a (ny)

(3a) Regionerne i Den Europæiske Unions yderste periferi, jf. artikel 299 i traktaten om oprettelse af Det Europæiske Økonomiske Fællesskab og artikel 349 i traktaten om Den Europæiske Unions funktionsmåde, bør i forbindelse med bekæmpelsen af IUU-fiskeri gives særlig opmærksomhed på grund af deres særdeles skrøbelige økosystemer.

Ændring 3

Forslag til forordning Betragtning 5

(5) I overensstemmelse med den internationale handlingsplan for at forebygge, afværge og standse ulovligt, urapporteret og ureguleret fiskeri, som De Forenede Nationers Levnedsmiddel- og Landbrugsorganisation (FAO) vedtog i 2001, betragtes fiskeri som ulovligt, urapporteret og ureguleret, når det opfylder følgende kriterier: 1. Ved ulovligt fiskeri forstås: — nationale eller udenlandske fartøjers fiskeri i farvande henhørende under en stats jurisdiktion uden tilladelse fra den pågældende stat eller i strid med dens love og administrative bestemmelser — fiskeri, der udøves af fartøjer, som er registreret i stater, der er parter i en relevant regional fiskeriforvaltningsorganisation, men hvor fartøjerne fisker i strid med de bevarelses- og forvaltningsforanstaltninger, som den pågældende organisation har vedtaget, og som er bindende for staterne, eller relevante internationale bestemmelser, eller — fiskeri i strid med nationale eller internationale forpligtelser, herunder fiskeri, der udøves af stater, som samarbejder med en relevant regional fiskeriforvaltningsorganisation. 2. Ved urapporteret fiskeri forstås: — fiskeri, der ikke rapporteres eller fejlrapporteres til den relevante nationale myndighed, i strid med nationale love og administrative bestemmelser, eller — fiskeri, der udøves inden for en relevant regional fiskeriforvaltningsorganisations kompetenceområde, og som enten ikke rapporteres eller fejlrapporteres, i strid med den pågældende organisations rapporteringsprocedurer. 3. Ved ureguleret fiskeri forstås: — fiskeri inden for en relevant regional fiskeriforvaltningsorganisations kompetenceområde, der udøves af statsløse fartøjer eller fartøjer, der er registreret i en stat, som ikke er part i den pågældende organisation, eller af en fiskerienhed på en måde, der ikke er forenelig med eller strider mod den pågældende organisations bevarelses- og forvaltningsforanstaltninger, eller — fiskeri i områder eller efter fiskebestande, for hvilke der ikke er truffet bevarelses- eller forvaltningsforanstaltninger, og hvor sådant fiskeri udøves på en måde, der er uforenelig med det nationale ansvar for bevarelse af de levende marine ressourcer efter folkeretten. (5) I overensstemmelse med den internationale handlingsplan for at forebygge, afværge og standse ulovligt, urapporteret og ureguleret fiskeri, som De Forenede Nationers Levnedsmiddel- og Landbrugsorganisation (FAO) vedtog i 2001, omfatter IUU-fiskeri fiskeriaktiviteter, der betragtes som ulovligt, urapporteret og ureguleret.

Ændring 4

Forslag til forordning Betragtning 13

(13) Der bør indføres forbud mod import til Fællesskabet af fiskevarer, der stammer fra IUU-fiskeri. For at gøre et sådant forbud effektivt og sikre, at alle importerede varer er blevet fanget i overensstemmelse med internationale bevarelses- og forvaltningsforanstaltninger og i givet fald andre relevante bestemmelser for de berørte fiskerfartøjer, bør der indføres en certificeringsordning for al import af fiskevarer til Fællesskabet. (13) Der bør indføres forbud mod import til Fællesskabet af fiskevarer, der stammer fra IUU-fiskeri. For at gøre et sådant forbud effektivt, sikre sporbarhed og sikre, at alle importerede varer er blevet fanget i overensstemmelse med internationale bevarelses- og forvaltningsforanstaltninger og i givet fald andre relevante bestemmelser for de berørte fiskerfartøjer, bør der indføres en certificeringsordning for al import af fiskevarer til Fællesskabet.

Ændring 5

Forslag til forordning Betragtning 14

(14) Fællesskabet tager i forbindelse med certificeringsordningens gennemførelse hensyn til udviklingslandenes kapacitetsproblemer. (14) Fællesskabet tager i forbindelse med certificeringsordningens gennemførelse hensyn til alle kapacitetsproblemer i udviklingslandene og hjælper dem med at undgå potentielle ikke-toldmæssige handelshindringer

Ændring 6

Forslag til forordning Betragtning 14 a (nyt)

(14a) Der kunne bl.a. ydes bistand i form af finansiel støtte og teknisk bistand samt uddannelsesprogrammer.

Ændring 7

Forslag til forordning Betragtning 34

(34) Det er vigtigt, at medlemsstater, Kommissionen og tredjelande samarbejder om at sikre, at IUU-fiskeri undersøges behørigt, og at foranstaltningerne fastsat i denne forordning kan anvendes. Der bør indføres en ordning med gensidig bistand for at fremme sådant samarbejde. (34) Samarbejde, koordinering og udveksling af god praksis mellem medlemsstater, Kommissionen og tredjelande er vigtigt for at sikre, at IUU-fiskeri undersøges behørigt, og at foranstaltningerne fastsat i denne forordning kan anvendes i fremtiden . Der bør indføres en ordning med gensidig bistand for at fremme sådant samarbejde.

Ændring 8

Forslag til forordning Betragtning 37

(37) Ifølge denne forordning er IUU-fiskeri en særlig alvorlig overtrædelse af gældende love og administrative bestemmelser, fordi det væsentligt underminerer mulighederne for at nå de overtrådte bestemmelsers mål og bringer de berørte bestandes bæredygtighed eller havmiljøets bevarelse i fare. På grund af denne forordnings begrænsede anvendelsesområde bør dens gennemførelse baseres på og supplere anvendelsesområdet for Rådets forordning (EØF) nr. 2847/93, hvorved der fastsættes rammebestemmelser for kontrol og overvågning af fiskeri under den fælles fiskeripolitik. Denne forordning styrker således bestemmelserne i forordning (EØF) nr. 2847/93 for så vidt angår inspektion af tredjelandsfartøjer i havn (artikel 28, litra e), f) og g)), som nu udgår og erstattes af den havneinspektionsordning, der fastsættes i kapitel II i nærværende forordning. Ved denne forordning fastsættes der i kapitel X desuden en sanktionsordning, der specifikt gælder for IUU-fiskeri. Sanktionsbestemmelserne i forordning (EØF) nr. 2847/93 (artikel 31) forbliver således gældende for andre overtrædelser af den fælles fiskeripolitiks regler end dem, som nærværende forordning vedrører. (37) Ifølge denne forordning er IUU-fiskeri en særlig alvorlig overtrædelse af gældende love og administrative bestemmelser, fordi det væsentligt underminerer mulighederne for at nå de overtrådte bestemmelsers mål og bringer overlevelsesmulighederne for de fiskere, som driver lovligt fiskeri, samt branchens og de berørte bestandes bæredygtighed og havmiljøets bevarelse i fare. På grund af denne forordnings begrænsede anvendelsesområde bør dens gennemførelse baseres på og supplere anvendelsesområdet for Rådets forordning (EØF) nr. 2847/93, hvorved der fastsættes rammebestemmelser for kontrol og overvågning af fiskeri under den fælles fiskeripolitik. Denne forordning styrker således bestemmelserne i forordning (EØF) nr. 2847/93 for så vidt angår inspektion af tredjelandsfartøjer i havn (artikel 28, litra e), f) og g)), som nu udgår og erstattes af den havneinspektionsordning, der fastsættes i kapitel II i nærværende forordning. Ved denne forordning fastsættes der i kapitel X desuden en sanktionsordning, der specifikt gælder for IUU-fiskeri. Sanktionsbestemmelserne i forordning (EØF) nr. 2847/93 (artikel 31) forbliver således gældende for andre overtrædelser af den fælles fiskeripolitiks regler end dem, som nærværende forordning vedrører.

Ændring 9

Forslag til forordning Artikel 1, stk. 2

I den forbindelse træffer hver medlemsstat efter EF-retten de nødvendige foranstaltninger til at sikre, at ordningen bliver effektiv. Medlemsstaterne stiller tilstrækkelige midler til rådighed for deres kompetente myndigheder, så disse myndigheder kan varetage deres opgaver som fastlagt i denne forordning. I den forbindelse træffer hver medlemsstat efter EF-retten og multilaterale og bilaterale internationale forpligtelser de nødvendige foranstaltninger til at sikre, at ordningen bliver effektiv. Medlemsstaterne stiller tilstrækkelige midler til rådighed for deres kompetente myndigheder, så disse myndigheder kan varetage deres opgaver som fastlagt i denne forordning.

Ændring 10

Forslag til forordning Artikel 2 — litra – a (nyt)

–a) Fiskeri betragtes som ulovligt, urapporteret og ureguleret, når det opfylder følgende kriterier: 1. Ved ulovligt fiskeri forstås: — nationale eller udenlandske fartøjers fiskeri i farvande henhørende under en stats jurisdiktion uden tilladelse fra den pågældende stat eller i strid med dens love og administrative bestemmelser — fiskeri, der udøves af fartøjer, som fører en stats flag, der er part i en relevant regional fiskeriforvaltningsorganisation, men hvor fartøjerne fisker i strid med de bevarelses- og forvaltningsforanstaltninger, som den pågældende organisation har vedtaget, og som er bindende for staterne, eller relevante internationale bestemmelser, eller — fiskeri i strid med nationale eller internationale forpligtelser, herunder de forpligtelser, som stater, der samarbejder med en relevant regional fiskeriforvaltningsorganisation, har påtaget sig. 2. Ved urapporteret fiskeri forstås: — fiskeri, der ikke rapporteres eller fejlrapporteres til den relevante nationale myndighed, i strid med nationale love og administrative bestemmelser, eller — fiskeri, der udøves inden for en relevant regional fiskeriforvaltningsorganisations kompetenceområde, og som enten ikke rapporteres eller fejlrapporteres, i strid med den pågældende organisations rapporteringsprocedurer. 3. Ved ureguleret fiskeri forstås: — fiskeri inden for en relevant regional fiskeriforvaltningsorganisations kompetenceområde, der udøves af statsløse fartøjer eller fartøjer, der fører en stats flag, som ikke er part i den pågældende organisation, eller af en fiskerienhed på en måde, der ikke er forenelig med eller strider mod den pågældende organisations bevarelses- og forvaltningsforanstaltninger, eller — fiskeri i områder eller efter fiskebestande, for hvilke der ikke er truffet bevarelses- eller forvaltningsforanstaltninger, og hvor sådant fiskeri udøves på en måde, der er uforenelig med det nationale ansvar for bevarelse af de levende marine ressourcer i henhold til folkeretten.

Ændring 11

Forslag til forordning Artikel 2 — litra a

a) »fiskerfartøj«: ethvert fartøj, uanset størrelse, der anvendes til eller er beregnet til erhvervsmæssig udnyttelse af fiskeressourcer, herunder hjælpefartøjer, transportfartøjer, fabriksfartøjer og fartøjer, der deltager i omladning a) »fiskerfartøj«: ethvert fartøj, uanset størrelse, der anvendes til eller er beregnet til erhvervsmæssig udnyttelse, nedkøling, nedfrysning, forarbejdning om bord eller transport af fiskeressourcer, herunder hjælpefartøjer, transportfartøjer, fabriksfartøjer og fartøjer, der deltager i omladning

Ændring 12

Forslag til forordning Artikel 2 — litra h

h) »regional fiskeriforvaltningsorganisation«: en subregional eller regional organisation eller instans med kompetence efter folkeretten til at træffe bevarelses- og forvaltningsforanstaltninger for fælles fiskebestande og stærkt vandrende fiskearter , der findes i den del af det åbne hav, som efter konventionen eller aftalen om den pågældende organisations eller instans' oprettelse hører under dens ansvar h) »regional fiskeriforvaltningsorganisation«: en subregional eller regional organisation eller instans med kompetence i henhold til folkeretten til at træffe bevarelses- og forvaltningsforanstaltninger for fiskebestande, der findes i den del af det åbne hav, som efter konventionen eller aftalen om den pågældende organisations eller instans' oprettelse hører under dens ansvar

Ændring 13

Forslag til forordning Artikel 3 — stk. 1 — litra j

j) har fanget eller landet undermålsfisk eller j) har landet undermålsfisk eller

Ændring 14

Forslag til forordning Artikel 3 — stk. 2 — litra a

a) har fisket i en regional fiskeriforvaltningsorganisations område på en måde, der er uforenelig eller i strid med den pågældende organisations bevarelses- og forvaltningsforanstaltninger, og er registreret i et land, der ikke er part i organisationen, eller a) har fisket i en regional fiskeriforvaltningsorganisations område på en måde, der er uforenelig eller i strid med den pågældende organisations bevarelses- og forvaltningsforanstaltninger, eller fører et lands flag, der ikke er part i organisationen, eller

Ændring 15

Forslag til forordning Artikel 4 — stk. 1 a (nyt)

1a. Adgang til medlemsstaternes havne, ydelse af havnetjenester, landing, omladning og forarbejdning om bord i sådanne havne er forbudt for tredjelandsfiskerfartøjer, der er opført på EF-listen over IUU-fartøjer, jf. artikel 26 og 29.

Ændring 16

Forslag til forordning Artikel 4 — stk. 2

2. Undtagen i tilfælde af force majeure er adgang til medlemsstaternes havne, ydelse af havnetjenester, landing, omladning og forarbejdning om bord i sådanne havne forbudt for tredjelandsfiskerfartøjer , medmindre de opfylder de betingelser, der er fastsat i dette kapitel, og andre relevante bestemmelser i denne forordning. 2. For andre tredjelandsfiskerfartøjer end de i stk. 1a nævnte er adgang til medlemsstaternes havne, ydelse af havnetjenester, landing, omladning og forarbejdning om bord i sådanne havne forbudt, medmindre de opfylder de betingelser, der er fastsat i dette kapitel, og andre relevante bestemmelser i denne forordning.

Ændring 17

Forslag til forordning Artikel 4 — stk. 2 a (nyt)

2a. De i stk. 1a og 2 nævnte fiskerfartøjer har i tilfælde af force majeure adgang til medlemsstaternes havne, hvor de kan gøre brug af de havnetjenester og ressourcer, som er strengt nødvendige for at afhjælpe nødsituationen.

Ændring 18

Forslag til forordning Artikel 4 — stk. 3

3. Omladning mellem tredjelandsfiskerfartøjer eller mellem tredjelandsfiskerfartøjer og fartøjer, der fører en medlemsstats flag, er forbudt i EF-farvande og må kun foregå i havn , jf. bestemmelserne i dette kapitel. 3. I EF-farvande er omladning mellem tredjelandsfiskerfartøjer eller mellem tredjelandsfiskerfartøjer og fartøjer, der fører en medlemsstats flag, forbudt, bortset fra i udpegede havne , jf. bestemmelserne i dette kapitel.

Ændring 19

Forslag til forordning Artikel 4 — stk. 4

4. Det er forbudt for fartøjer , der fører en medlemsstats flag, at omlade fangster fra tredjelandsfiskerfartøjer på havet uden for EF-farvande . 4. Uden for EF-farvande er omladning på havet forbudt for fartøjer , der fører en medlemsstats flag, eller mellem fartøjer, der fører en medlemsstats flag, og tredjelandsfiskerfartøjer .

Ændring 20

Forslag til forordning Artikel 5 — stk. 1

1. Medlemsstaterne udpeger et landingssted eller et sted tæt på kysten (udpegede havne), hvor landing eller omladning af fisk som omhandlet i stk. 2 er tilladt. 1. Medlemsstaterne udpeger landingshavne eller steder tæt på kysten (udpegede havne), hvor havnetjenester og landing eller omladning af fisk som omhandlet i stk. 2 er tilladt.

Ændring 21

Forslag til forordning Artikel 6 — stk. 1 — indledning

1. Førerne af tredjelandsfiskerfartøjer eller deres repræsentanter skal mindst 72 timer før forventet ankomst i havn meddele de kompetente myndigheder i den medlemsstat, hvis havne eller landingssteder fartøjerne ønsker at benytte, følgende: 1. Førerne af tredjelandsfiskerfartøjer eller deres repræsentanter skal undtagen i tilfælde af force majeure mindst 72 timer før forventet ankomst i havn meddele de kompetente myndigheder i den medlemsstat, hvis havne eller landingssteder fartøjerne ønsker at benytte, følgende:

Ændring 22

Forslag til forordning Artikel 6 — stk. 1 — litra g a (nyt)

ga) de mængder, der skal landes eller omlades.

Ændring 23

Forslag til forordning Artikel 6 — stk. 3

3. Kommissionen kan efter proceduren i artikel 52 fritage visse kategorier af tredjelandsfiskerfartøjer for forpligtelsen omhandlet i stk. 1 i en begrænset periode, som kan forlænges, eller fastsætte en anden meddelelsesfrist under hensyntagen bl.a. til afstanden mellem fangstpladser, landingssteder og havne, hvor de pågældende fartøjer er registreret eller hjemmehørende. udgår

Ændring 24

Forslag til forordning Artikel 7 — stk. 4

4. Uanset stk. 2 og 3 kan havnemedlemsstaten tillade havneanløb og hel eller delvis landing i tilfælde, hvor oplysningerne omhandlet i stk. 1 ikke er fuldstændige eller endnu ikke er verificeret, men oplagrer i så fald de pågældende fisk under de kompetente myndigheders kontrol. Fiskene frigives først til salg, overtagelse eller transport, når oplysningerne omhandlet i stk. 1 er modtaget, eller verifikationen er afsluttet. Hvis denne proces ikke er afsluttet senest 14 dage efter landing, kan medlemsstaten konfiskere og bortskaffe fiskene efter de nationale regler. 4. Uanset stk. 2 og 3 kan havnemedlemsstaten tillade havneanløb og hel eller delvis landing i tilfælde, hvor oplysningerne omhandlet i stk. 1 ikke er fuldstændige eller endnu ikke er verificeret, men oplagrer i så fald de pågældende dybfrosne fisk under de kompetente myndigheders kontrol. Fiskene frigives først til salg, overtagelse eller transport, når oplysningerne omhandlet i stk. 1 er modtaget, eller verifikationen er afsluttet. Hvis denne proces ikke er afsluttet senest 14 dage efter landing, kan medlemsstaten konfiskere og bortskaffe fiskene efter de nationale regler. Udgifterne til oplagring betales af operatørerne.

Ændring 25

Forslag til forordning Artikel 7 — stk. 4 a (nyt)

4a. Er den i stk. 4, omhandlede fisk frisk, sælges den gennem de sædvanlige kanaler. De kompetente myndigheder bevarer kontrollen med indtægterne fra dette salg indtil udløbet af den periode, der er fastsat i stk. 4.

Ændring 26

Forslag til forordning Artikel 9 — stk. 1

1. Medlemsstater foretager hvert år inspektion i havn af mindst 15 % af tredjelandsfiskerfartøjers landinger, omladninger og forarbejdning om bord. 1. Medlemsstater foretager hvert år inspektion i havn af mindst 15 % af tredjelandsfiskerfartøjers landinger, omladninger og forarbejdning om bord.

Ændring 27

Forslag til forordning Artikel 9 — stk. 2 — litra d

d) fiskerfartøjer på en liste over formodede IUU-fartøjer opstillet af en regional fiskeriforvaltningsorganisation og meddelt i overensstemmelse med artikel 29. d) fiskerfartøjer på en liste over formodede IUU-fartøjer, der er vedtaget af en regional fiskeriforvaltningsorganisation og meddelt i overensstemmelse med artikel 29, men som endnu ikke er opført på EF-listen over IUU-fartøjer som omhandlet i artikel 26 .

Ændring 28

Forslag til forordning Artikel 9 — stk. 3 a (nyt)

3a. Sådanne inspektioner foretages i overensstemmelse med de bestemmelser og mål, Kommissionen tidligere har fastlagt, og gennemføres på ensartet vis i de forskellige medlemsstater. Hver medlemsstat opretter efter kriterier, der fastlægges af Kommissionen, sin egen database, hvor alle inspektioner på dens område registreres. Medlemsstaterne giver på anmodning Kommissionen adgang til deres databaser.

Ændring 29

Forslag til forordning Artikel 10

Artikel 10 — Kontrollører 1. Medlemsstaterne udsteder et id-kort til hver kontrollør. Kontrollørerne medbringer og fremviser dette kort, når de inspicerer et fiskerfartøj. 2. Medlemsstaterne sikrer, at kontrollørerne udfører deres opgaver efter bestemmelserne i denne afdeling. udgår

Ændring 30

Forslag til forordning Artikel 12 — stk. 1 — indledning

1. Hvis en kontrollør har begrundet mistanke om, at et fartøj har udøvet IUU-fiskeri efter kriterierne i artikel 3: 1. Hvis de oplysninger, der indsamles under inspektionen, giver en kontrollør tilstrækkelig grund til at nære mistanke om, at et fartøj har udøvet IUU-fiskeri efter kriterierne i artikel 3:

Ændring 31

Forslag til forordning Artikel 12 — stk. 1 — litra a

a) noterer han overtrædelsen i inspektionsrapporten a) noterer han den formodede overtrædelse i inspektionsrapporten

Ændring 32

Forslag til forordning Artikel 12 — stk. 1 — litra a a (nyt)

aa) standser han landinger, omladninger eller forarbejdning om bord

Ændring 33

Forslag til forordning Artikel 13 — stk. 1

1. Import til Fællesskabet af fiskevarer, der stammer fra ulovligt, urapporteret eller ureguleret fiskeri, er forbudt. 1. Import til Fællesskabet af fiskevarer, der stammer fra ulovligt, urapporteret eller ureguleret fiskeri, jf. kriterierne i artikel 3 , er forbudt.

Ændring 36

Forslag til forordning Artikel 18 — stk. 4

4. Enhver person kan klage over de kompetente myndigheders afgørelser, jf. stk. 1 eller 2, hvis de berører den pågældende direkte og individuelt. Med hensyn til klageret gælder bestemmelserne i den pågældende medlemsstat. 4. Enhver fysisk eller juridisk person kan klage over de kompetente myndigheders afgørelser, jf. stk. 1 eller 2, hvis de berører den pågældende direkte og individuelt. Med hensyn til klageret gælder bestemmelserne i den pågældende medlemsstat.

Ændring 37

Forslag til forordning Artikel 20

Artikel 20 — Reeksport 1. Tilladelse til reeksport af varer, der er importeret i henhold til en fangstattest i overensstemmelse med dette kapitel, gives efter anmodning fra reeksportøren ved, at de kompetente myndigheder i den medlemsstat, som varerne skal reeksporteres fra, validerer en reeksportlicens. 2. Reeksportlicenser skal indeholde alle oplysninger, der kræves i formularen i bilag II, og skal ledsages af en kopi af de fangstattester, der er blevet godkendt for import af varerne. 3. Medlemsstaterne meddeler Kommissionen, hvilke myndigheder der er kompetente til at validere og verificere reeksportlicenser. udgår

Ændring 38

Forslag til forordning Artikel 23 — stk. 3 — litra b

b) underretter flagstaten og i givet fald reeksportstaten om annulleringen b) underretter flagstaten om annulleringen

Ændring 39

Forslag til forordning Artikel 23 — stk. 4 — litra b

b) underretter flagstaten og i givet fald reeksportstaten b) underretter flagstaten

Ændring 40

Forslag til forordning Artikel 24 — overskrift

Artikel 24 — Påstået IUU-fiskeri Artikel 24 — Procedure for påvisning af IUU-fiskeri

Ændring 41

Forslag til forordning Artikel 24 — stk. 1 — indledning

1. Kommissionen eller et organ udpeget af denne indsamler og analyserer alle oplysninger om IUU-fiskeri: 1. Kommissionen eller et organ udpeget af denne indsamler og analyserer alle oplysninger om IUU-fiskeri, jf. kriterierne i artikel 3 :

Ændring 42

Forslag til forordning Artikel 24 — stk. 1 — litra b a (nyt)

ba) oplysninger om sanktioner og bøder, som IUU-fartøjer er pålagt.

Ændring 43

Forslag til forordning Artikel 25 — overskrift

Artikel 25 — Formodet IUU-fiskeri Artikel 25 — Undersøgelse af IUU-fiskeri

Ændring 44

Forslag til forordning Artikel 25 — stk. 2 — litra – a (nyt)

–a) indeholde de oplysninger, Kommissionen har indsamlet om det påståede IUU-fiskeri, samt en detaljeret redegørelse for grundene til, at fartøjerne er opført på EF-listen over IUU-fartøjer

Ændring 46

Forslag til forordning Artikel 26 — stk. 1

1. Kommissionen opstiller en EF-liste over IUU-fartøjer. På listen opføres de fartøjer, for hvilke det, foruden foranstaltningerne truffet over for dem efter artikel 24 og 25, på baggrund af oplysninger indhentet i henhold til denne forordning fastslås, at de udøver IUU-fiskeri, og hvis flagstater ikke har truffet effektive foranstaltninger over for sådant fiskeri. 1. Kommissionen opstiller en EF-liste over IUU-fartøjer. På listen opføres de fartøjer, for hvilke det, foruden foranstaltningerne truffet over for dem efter artikel 24 og 25, på baggrund af oplysninger indhentet i henhold til denne forordning fastslås, at de udøver IUU-fiskeri, jf. kriterierne i artikel 3 , og hvis flagstater ikke har truffet effektive foranstaltninger over for sådant fiskeri.

Ændring 47

Forslag til forordning Artikel 26 — stk. 1 a (nyt)

1a. Når Kommissionen opfører et fartøj på EF-listen over IUU-fartøjer, underretter den flagstaten herom med en detaljeret angivelse af grundene til, at det pågældende fartøj er opført på listen.

Ændring 48

Forslag til forordning Artikel 26 — stk. 4 a (nyt)

4a. Når et fartøj opføres på EF-listen over IUU-fartøjer, foretages der en grundig inspektion af alle den pågældende ejers fartøjer.

Ændring 49

Forslag til forordning Artikel 28 — stk. 1 — litra h

h) dato, hvor fartøjet første gang blev opført på listen over IUU-fartøjer h) dato, hvor fartøjet første gang blev opført på EF -listen over IUU-fartøjer, og i givet fald dato, hvor fartøjet første gang blev opført på en eller flere regionale fiskeriforvaltningsorganisationers liste over IUU-fartøjer

Ændring 50

Forslag til forordning Artikel 28 — stk. 1 — litra i a (nyt)

ia) tekniske specifikationer for det pågældende fartøj.

Ændring 51

Forslag til forordning Artikel 28 — stk. 2

2. Kommissionen træffer alle nødvendige foranstaltninger til bekendtgørelse af EF-listen over IUU-fartøjer, herunder offentliggørelse af listen på webstedet for Generaldirektoratet for Fiskeri. 2. Kommissionen offentliggør EF-listen over IUU-fartøjer i Den Europæiske Unions Tidende og træffer alle nødvendige foranstaltninger til at gøre EF-listen over IUU-fartøjer offentlig kendt , herunder offentliggørelse af listen på webstedet for Generaldirektoratet for Fiskeri.

Ændring 52

Forslag til forordning Artikel 30 — stk. 1

1. Kommissionen identificerer efter proceduren i artikel 52 de tredjelande, som den betragter som ikke-samarbejdende stater hvad angår bekæmpelse af IUU-fiskeri. 1. Kommissionen identificerer efter proceduren i artikel 52 og på grundlag af klare, gennemsigtige og objektive kriterier de tredjelande, som den betragter som ikke-samarbejdende stater hvad angår bekæmpelse af IUU-fiskeri.

Ændring 53

Forslag til forordning Artikel 30 — stk. 6 — litra b a (nyt)

ba) spørgsmålet om, hvorvidt den pågældende stat nogensinde har været genstand for handelsrestriktioner på fiskerivareområdet, fastlagt af en regional fiskeriforvaltningsorganisation

Ændring 54

Forslag til forordning Artikel 30 — stk. 7

7. Der tages ved anvendelsen af denne artikel i givet fald behørigt hensyn til specifikke begrænsninger i udviklingslande, især hvad angår kontrol og overvågning af fiskeri. 7. Der tages ved anvendelsen af denne artikel i givet fald behørigt hensyn til specifikke begrænsninger i udviklingslande, især hvad angår kontrol og overvågning af fiskeri. Kommissionen offentliggør senest tre måneder efter denne forordnings ikrafttræden en analyse af dens sandsynlige virkning for udviklingslandene sammen med et forslag til finansiering af særprogrammer til støtte for dens implementering og udligning af eventuelle negative virkninger .

Ændring 55

Forslag til forordning Artikel 34

Kommissionen træffer alle foranstaltninger, der er nødvendige for at sikre, at listen over ikke-samarbejdende stater bekendtgøres på en måde, der er forenelig med gældende fortrolighedskrav , herunder offentliggørelse på webstedet for Generaldirektoratet for Fiskeri. Listen ajourføres regelmæssigt, og Kommissionen indfører en mekanisme, der automatisk sørger for at holde medlemsstater, regionale fiskeriforvaltningsorganisationer og civilsamfundet underrettet om ajourføringer, hvis de anmoder om det. Endvidere sender Kommissionen listen over ikke-samarbejdende stater til De Forenede Nationers Levnedsmiddel- og Landbrugsorganisation og til de regionale fiskeriforvaltningsorganisationer for at fremme samarbejdet mellem Det Europæiske Fællesskab og disse organisationer om at forbygge, afværge og standse IUU-fiskeri. Kommissionen offentliggør listen over ikke-samarbejdende stater i Den Europæiske Unions Tidende og træffer alle foranstaltninger, der er nødvendige for at sikre, at listen gøres offentlig kendt , herunder på webstedet for Generaldirektoratet for Fiskeri, på en måde, der er forenelig med gældende fortrolighedskrav . Listen ajourføres regelmæssigt, og Kommissionen indfører en mekanisme, der automatisk sørger for at holde medlemsstater, regionale fiskeriforvaltningsorganisationer og civilsamfundet underrettet om ajourføringer, hvis de anmoder om det. Endvidere sender Kommissionen listen over ikke-samarbejdende stater til De Forenede Nationers Levnedsmiddel- og Landbrugsorganisation og til de regionale fiskeriforvaltningsorganisationer for at fremme samarbejdet mellem Det Europæiske Fællesskab og disse organisationer om at forbygge, afværge og standse IUU-fiskeri.

Ændring 56

Forslag til forordning Artikel 36 — litra h a (nyt)

ha) medlemsstater nægter at give tilladelse til udførsel af fartøjer, der fører deres flag, og som er opført på IUU-listen

Ændring 57

Forslag til forordning Artikel 36 — litra j a (nyt)

ja) medlemsstaterne må under ingen omstændigheder yde tilskud eller støtte til IUU-fartøjer.

Ændring 58

Forslag til forordning Artikel 37 — litra h

h) medlemsstater underretter importører, omladere, opkøbere, udstyrsudbydere, banker og andre tjenesteudbydere om risiciene ved at gøre fiskeriforretninger med statsborgere fra sådanne stater h) hver medlemsstat underretter importører, omladere, opkøbere, udstyrsudbydere, banker og andre tjenesteudbydere etableret på dens område om risiciene ved at gøre fiskeriforretninger med statsborgere fra sådanne stater

Ændring 59

Forslag til forordning Artikel 37 — litra i

i) Kommissionen foreslår, at alle bilaterale fiskeriaftaler eller fiskeripartnerskabsaftaler indgået med sådanne stater opsiges i) Kommissionen foreslår, at alle bilaterale fiskeriaftaler eller fiskeripartnerskabsaftaler indgået med sådanne stater opsiges, i det omfang de pågældende aftaler indeholder bestemmelser om bekæmpelse af IUU-fiskeri

Ændring 60

Forslag til forordning Artikel 41 — litra a

a) aktiviteter, der betragtes som IUU-fiskeri efter kriterierne i artikel 3 a) aktiviteter, der betragtes som IUU-fiskeri efter kriterierne i artikel 3 og er opført på listen i bilag (…) om alvorlige overtrædelser

Ændring 61

Forslag til forordning Artikel 43 — stk. 1

1. Medlemsstaterne skal sørge for, at fysiske personer, der er begået en alvorlig overtrædelse, eller juridiske personer, der kan holdes ansvarlige for en alvorlig overtrædelse, straffes med effektive, afbalancerede og afskrækkende sanktioner, der kan omfatte bøder på mindst 300 000 EUR for fysiske personer og mindst 500 000 EUR for juridiske personer. 1. Medlemsstaterne skal sørge for, at fysiske personer, der har begået en alvorlig overtrædelse, eller juridiske personer, der kan holdes ansvarlige for en alvorlig overtrædelse, straffes med administrative sanktioner, der skal være effektive, stå i rimeligt forhold til overtrædelsen og have afskrækkende virkning, og som kan omfatte bøder på mindst 300 000 EUR for fysiske personer og mindst 500 000 EUR for juridiske personer.

Ændring 62

Forslag til forordning Artikel 43 — stk. 2 a (nyt)

2a. Medlemsstaterne kan også vælge at anvende strafferetlige sanktioner, forudsat at niveauet mindst modsvarer de administrative sanktioner.

Ændring 63

Forslag til forordning Artikel 45 a (nyt)

Artikel 45a Andre ledsagende sanktioner Sanktionerne i dette kapitel ledsages af andre sanktioner eller foranstaltninger, herunder navnlig a) midlertidig udelukkelse, i det mindste i resten af programmeringsperioden, eller permanent udelukkelse fra offentlig bistand eller støtte. b) tilbagebetaling af offentlig bistand eller støtte, som IUU-fartøjer har modtaget i den relevante finansieringsperiode.

Ændring 64

Forslag til forordning Artikel 53 — stk. – 1 (nyt)

–1. I løbet af det første år efter denne forordnings ikrafttræden foretages der halvårlige kontroller for at fastslå, i hvilket omfang medlemsstaterne er parate til fuldt ud at overholde dens bestemmelser. I tilfælde af manglende overholdelse pålægges de pågældende medlemsstater at foretage de nødvendige tilpasninger.

Ændring 65

Forslag til forordning Bilag II